A legjobban keresõ tévések
A tévézésbõl szépen meg lehet élni, legalábbis Amerikában: a talkshow-t vezetõ Oprah Winfrey 46 milliárd forintnak megfelelõ összeget szedett össze az elmúlt évben, de például a Gil Grissomot alakító William Petersennek is 89 millió ütné a markát a Helyszínelõk egy-egy epizódjáért - már amennyiben forintban kapná a fizetését. Utánajártunk, mennyit keresnek kedvenc sorozathõseink, tévés személyiségeink.
Amerikában nemigen akad ember, akit meglepne, hogy Oprah Winfrey a legjobban keresõ tévés személyiség. A nagyszájú mûsorvezetõnõ ugyanis rendre az efféle listák élén végez, még úgy is, ha nem csak a tévéipart vesszük alapul: a Forbes magazin például a legbefolyásosabb hírességek listáját szokta összeállítani, melynek legutóbbi kiadásában szintén Winfrey végzett az elsõ helyen, olyanokat utasítva maga mögé, mint Madonna vagy David Beckham.

Winfrey mûsora, a The Oprah Winfrey Show hetente körülbelül 30 millió embert ültet a képernyõk elé, ezzel a legnagyobb nézettségû talkshow-nak mondható. A mûsorvezetõnõ emellett sok más tévés és filmes produkcióban feltûnik, könyveket ír és saját újságot jelentet meg. Sokféle tevékenységével az elmúlt évben körülbelül 260 millió dolláros összjövedelemre tett szert, ami nem kevesebb, mint 46 milliárd forintnak felel meg.

A TV Guide idevonatkozó listája szerint szépen megszedte magát a tévézésbõl Simon Cowell is: õ 45 millió dollárt (körülbelül 8 milliárd forintot) tudott összekaparni múlt évben. Az eredetileg zenei producerként induló férfi olyan tehetségkutató mûsorok zsûritagjaként alapozta meg tévés hírnevét, mint a Pop Idol, az American Idol vagy az America's Got Talent.

Amerikában olyan tévés munkákkal is nagyot lehet szakítani, amikrõl valószínûleg nem ezt gondolnánk: Judith Sheindlin bírónõ például 8,3 milliárd forintnak megfelelõ (vagyis mintegy 30 millió dolláros) összjövedelemre tett szert egy év alatt, csupán azzal, hogy egy bírósági tévéshow, a Judge Judy keretében osztja ítéleteit. Kevéssé valószínû, hogy a mi Katalin bírónõnk is hasonló anyagi körülmények között tengetné életét.
Lost Oprah Winfrey William Petersen drámai sorozat színház Gil Grissom talkshow hõs Amerika